ร้านในห้าง Paradise park ตั้งอยู่ชั้น 3 (ชั้นเดียวกับชั้นโรงหนัง) ร้านจะอยู่ฝั่งตรงข้ามโรงหนังใกล้ๆ กับร้านอาหารเยอะๆ แนวเดียวกับ Coffee bean by Dao, Pancake cafe, ซิสเลอร์ อธิบายไม่ค่อยถูกแต่หาไม่ยากค่ะ

บรรยากาศภายในร้านสะอาดและสว่าง ตัวร้านดูโปร่งไม่แออัด ปกติห้างนี้ไม่ค่อยมีคนเดินเท่าไหร่ ร้านอาหารคนเลยไม่ค่อยเยอะ ปกติถ้าเราอยากกินร้านอะไรที่ที่นี่มีแต่ที่อื่นต้องต่อคิวนานๆ จะเลือกเข้าที่นี่เลยเพราะไม่เคยต้องต่อคิว

เข้าร้านมาด้วยความไว้วางใจในความเป็นมาตรฐานของอาหาร ความพิถีพิถัน (?) ความเอาใจใส่ ???? สั่งอาหารเป็นเซตซึ่งในเซตสามารถเพิ่มข้าวได้ (ทำไมไม่มีข้าวกล้อง?) มีชาเขียวในเซต และจานหลักค่ะ
• Katsutoji (289+) เสิร์ฟมาร้อนๆและใหญ่อลังการ เป็นเมนูที่หลายๆ คนติดใจ เราก็เป็นหนึ่งในนั้นค่ะ วันนี้เลยไม่พลาดที่จะสั่ง รสชาติรวมๆก็อยู่ในมาตรฐานดี
• Oyakoju (189+) เป็นเซตข้าวหน้าไข่กับเนื้อไก่ เนื้อไก่นุ่มดี รสชาติกลางๆ คือไม่ดีแต่ก็ไม่แย่นะ
ทั้งสองชุดให้ดาวไว้ที่สามดาวถ้าไม่นับไข่ตุ๋นกับน้ำซุป ไข่ตุ๋นเนื้อเนียน ด้านล่างมีเครื่องตามปกติ แต่ไข่ตุ๋นมาค่อนข้างเย็นและชืดหน่อยๆ อันนี้เราเปิดมากินเลยนะคะ ไม่ได้ตั้งไว้แล้วมากินหลังกินข้าวค่ะ ส่วนน้ำซุปทั้งสองเซตมาแบบไม่มีแม้กระทั่งความอุ่น พอมันเย็นก็จะเป็นไขลอยอยู่ด้านบน เวลากินไปก็จะสากลิ้นหน่อย ????
เวลาเข้ามาในร้านที่เราคาดหวังว่าจะเป็นมาตรฐาน ก็ไม่คิดว่าจะเป็นแบบนี้ เลยแอบหักคะแนนไปอีก 1 คะแนน

ปกติไม่ค่อยได้กินร้านอาหารญี่ปุ่นขึ้นห้างมานานแล้วเหมือนกัน มาเจอแบบนี้คงเข็ดไปอีกสักพัก ????